അക്രമം അഴിച്ചുവിട്ട് സിപിഎം നേതാവ് ഗൃഹനാഥനെ വെട്ടി, മതില് പൊളിച്ചു നോക്കുകുത്തിയായി പൊലീസ് പത്തനംതിട്ട : സിപിഎം പഞ്ചായത്ത് പ്രസിഡന്റിന്റെ നേതൃത്വത്തില് അക്രമം. തിരുവല്ല കുറ്റൂര് പഞ്ചായത്ത് പ്രസിഡന്റ് കെ.ജി സഞ്ജുവും സംഘവും ജെസിബി ഉപയോഗിച്ച് സ്വകാര്യ വ്യക്തിയുടെ മതില് പൊളിച്ചു. തെങ്ങേലി പുതിരിക്കാട്ട് വീട്ടില് രമണനെ 71 അര്ധരാത്രി വെട്ടിപ്പരിക്കേല്പ്പിച്ചു. വഴി തര്ക്കത്തെ തുടര്ന്നായിരുന്നു സിപിഎം പ്രവര്ത്തകരുടെ നേതൃത്വത്തില് അക്രമം. പൊലീസ് നോക്കി നില്ക്കെയാണ് ജെസിബി ഉപയോഗിച്ച് മതില് പൊളിച്ചുമാറ്റിയത്. വടിവാളും മാരകായുധങ്ങളുമായെത്തിയ സംഘം ഗൃഹനാഥനെ വെട്ടി പരിക്കേല്പ്പിക്കുകയും ചെയ്തു. പൊലീസിന്റെ സാന്നിധ്യത്തില് വധഭീഷണി മുഴക്കി പ്രദേശത്ത് ഭീകരാന്തരീക്ഷം സൃഷ്ടിച്ച ശേഷമാണ് സംഘം മടങ്ങിയത്.